《庚戌1790秋暮赴澎湖赈恤风灾遇飓折至东吉洋默祷于神始抵澎之峙里澳诗以志险》
清代·杨廷理

利涉惟忠信，姱修无一能。
望洋情绪怯，飞渡眼花腾。
宦海原如此，惊涛见未曾。
嗒然何所恃，方寸实堪凭。

作者简介：杨廷理，字清和，号半缘，又号更生，柳州人。乾隆丁酉拔贡，历官福建台澎兵备道，罢，复起建宁知府。有《知还书屋诗钞》。